Kokain til en værdi af op mod 900 millioner kroner blev i juli beslaglagt fra en container i Esbjerg.

310 kilo kokain blev fundet hos en virksomhed i Esbjerg, og da kokainen havde usædvanlig høj renhed, kunne den blandes op til cirka 1,2 ton kokain.

Dermed er der tale om Danmarkshistoriens største beslaglæggelse af kokain, skriver Sydøstjyllands Politi i en pressemeddelelse.:

- På baggrund af omhandlede store beslaglæggelse af kokain, iværksatte Task Force Vest en stor hemmeligholdt international efterforskning. Efterforskningen blev gennemført i samarbejde med Rigspolitiets rejsehold og internationale samarbejdspartnere i henholdsvis Holland og Belgien.

Seks personer fra Holland og Belgien er foreløbigt blev fængslet. Her er også foretaget flere ransagninger.

Én person er udleveret til Danmark.

https://twitter.com/SydOjylPoliti/status/689341811572224000

• En efterforskning hører hjemme i Task Force Vest, hvis den antages at være organiseret, overskride grænser mellem politikredsene, og efterforskningen er fremadrettet.

• Task Forcen er sammensat af medarbejdere fra Fyns Politi og de jyske politikredse og decentralt organiseret med sektioner.

• Task Force Vest har hovedsæde i Horsens og ledes operativt af politiinspektør Brian Olsen, Sydøstjyllands Politi.

• Kilde: Sydøstjyllands Politi